b'\n_START_ARTICLE_\nDru\xc5\xbebene pesmi\n_START_PARAGRAPH_\nDru\xc5\xbebene ali socialne pesmi, (latinsko societas - dru\xc5\xbeba), so pesemi, ki odra\xc5\xbeajo dru\xc5\xbebene odnose._NEWLINE_Dru\xc5\xbebene pesmi opozarjajo na ljudsko bedo, nakazujejo mo\xc5\xbenosti, kako bi jo bilo mogo\xc4\x8de premagati, izra\xc5\xbeajo dru\xc5\xbebena nasprotja in se bore za dru\xc5\xbebeno preobrazbo. I\xc5\xa1\xc4\x8dejo novega \xc4\x8dloveka in novo \xc5\xbeivljenje ter bude vero v delovni dru\xc5\xbebeni kolektiv._NEWLINE_Socialne pesmi nastanejo v dobah z velikimi dru\xc5\xbebenimi razlikami in krivicami. Pri nas so se na\xc5\xa1e prve ljudske socialne pesmi pojavile v dobi, ko se je na\xc5\xa1a dru\xc5\xbeba razredno razdelila, to se pravi tedaj, ko so se je z ene strani pojavil bogati \xc4\x8dedalje pohlepnej\xc5\xa1i fevdalec, z druge strani pa brezpravni in izkori\xc5\xa1\xc4\x8dan kmet - tla\xc4\x8dan._NEWLINE_Prvo umetno socialno pesem pri nas je pred letom 1800 napisal Leopold Volkmer; v njej opisuje gospodarske razmeretedanjih vini\xc4\x8darjev v Slovenskih goricah. Socialne pesmi so pisali tudi Pre\xc5\xa1eren, Stritar, A\xc5\xa1kerc, \xc5\xbdupan\xc4\x8di\xc4\x8d in drugi.'